kardosdrur/scandi-wiki huggingface dataset:
SCM Holdings

System Capital Management eller SCM () er et ukrainsk finans- og industrikonglomerat. I 2012 var omsætningen på 23,470 mia. US $ og der var omkring 300.000 ansatte i koncernens datterselskaber, det gjorde koncernen til Ukraines største. Hovedkvarteret er i Donetsk i det østlige Ukraine. Virksomheden kontrolleres af den ukrainske forretningsmand Rinat Akhmetov, som ejer 100 % af aktierne.  

SCM blev etableret i år 2000 og fungerer som holdingselskab for over 100 virksomheder indenfor metaller minedrift, kraftværker, bankdrift, forsikring, telekommunikation, medier, ejendomme og andet.

Datterselskaber 
Det største datterselskab er i SCM Holdings er Metinvest, som er involveret involveret i minedrift og stålindustri. It Det er en af ukraines største private virksomheder og blandt de største stålproducenter i Europa. Det er også det største jernminedriftselskab i Ukraine. Metinvest har desuden aktiver i USA, Italien, Storbritannien, Bulgarien og Schweiz.

Det næststørste datterselskab i koncernen er kulmine- og kraftværksvirksomheden DTEK. DTEK blev etableret i 2002. Kernen i virksomheden består af Vostokenergo Power Generation Company, ServiceInvest Energy Company og kulminen Komsomolets Donbassa. 

 Metinvest holding 
 DTEK 
 (bank, forsikring og finansielle services)
 First Ukrainian International Bank (PUMB)
 Renaissance Credit 
 ASKA
 ASKA-Zhyttia
 Vega telecom (telekommunikation)
 ESTA Holding (fast ejendom)
 Donbass Palace (Donetsk)
 Opera boutique hotel (Kiev)
 Central Department store (Kiev)
 Art project at Andriyivksy uzviz (Andrew descent, Kiev)
 Pushkinsky business center (Donetsk)
 Park Inn by Radisson (tidligere Kiev Hotel, Donetsk)
 Ukraina Media Group (medier)
 Ukraina TV channel
 Futbol TV channel
 Futbol+ TV channel
 Donbas TV channel
 OLL.TV internet
 Digital screens
 NLO TV
 Today Multimedia
 Segodnya, dagblad
 Vecherkom, magasin
 segodnya.ua
 Mining Machines holding (maskiner www.mmc.kiev.ua)
 Donetsk Mining Equipment
 Donetsk Energy Plant
 Donetsk Repair-Mechanical Plant
 Druzhkivka Machine-building Plant
 Horlivka Machine-builder
 Kharkiv Machine-building Plant "Light of a miner"
 Kryvyi Rih Plant of Mining Equipment
 Kamensk Machine-building Plant (Russian Federation)
 Trading chambers in Ukraine, Rusland, Kasakhstan
 United Minerals Group (UMG, clay mining)
 Druzhkovka Quarry (Druzhkivka Ore Administration)
 VESKO
 Ogneupornerud (Fire Resistance non-Ore)
 Parallel-M LTD (netværk af tankstationer i det østlige Ukraine og Krim) 
 associated with "Donbasnaftoprodukt", "Nyeftyepromtorg"
 other brands include "Hefest", "PitStop", "parallel.ua"
 Ukrainian Retail (detailhandel)
 Fresh market "Brusnichka"
 Portinvest (Marine transportation, www.portinvest.com.ua)
 Avlita Stevedoring Company  (Havnen i Sevastopol)
 Marine Industrial Complex
 HarvEast Holding (jordbrug)
 Shakhtar Donetsk (fodbold)
 Donbass Arena

Kilder

Ekstern henvisning 
 Holdings officielle webside

 
Donetsk
Naftogaz

Naftohaz eller Naftogaz (, bogstaveligt talt "olie og gas fra Ukraine") er Ukraines statsejede olie- og gasselskab, som er etableret i 1998. Det er statsejet under Ukraines energiministerium. Virksomheden er engageret i udvinding, transport og raffinering af naturgas og råolie. Naftogaz er også aktiv i Egypten og Forenede Arabiske Emirater. Virksomhedes hovedsæde er i Kyiv. I 2010 var koncernens omsætning på 65,5 mia. UAH og antallet af medarbejdere var 172.000 (2008), hvilket gjorde den til Ukraines næststørste koncern.

Ukraines system af naturgas-distributionsrørføringer og underjordiske naturgasdepoter drives af Ukrtransgaz, som er datterselskab til Naftohaz Ukrayiny. Et andet datterselskab til Naftohaz Ukrayiny, Haz Ukrayiny, er ansvarlig for distribution af naturgas til lokale ukrainske fjernvarmeværker.

Historie 
Koncernen er etableret i 1998.

I september 2009 nedgraderede Fitch Ratings virksomheden fra 'CC' til 'C'. I slutningen af 2009 restrukturerede virksomheden sin udlandsgæld med euroobligationer og obligationer som bilaterale lån. Naftohaz overfører gas for Gazprom.

Koncernstruktur

Produktion og raffinering 
 Ukrgasproduktion
 Ukrnafta (50 % + 1)
 Chornomornaftohaz
 Udenlandske afdelinger

Transport 
 Ukrtranshaz
 Ukrtransnafta
 Ukrspetstranshaz

Distribution 
 Gas of Ukraine
 Ukravtohaz

 Øvrige selskaber

Internationale aktiviteter 
Virksomheden udvinder olie og naturgas i den vestlige ørken i Egypten. 13. december 2006 underskrev Naftohaz Ukrayiny og Egyptian General Petroleum Corporation en aftale om efterforskning og udvikling af olie- og gasfelter i Alam El Shawish East i den vestegyptiske ørken. 29. marts 2009 begyndte virksomheden at bore på sin første naturgasbrønd Hamad-1 i Forenede Arabiske Emirater (UEA). Aftalen med UEA blev underskrevet i 2005 og gælder for 29 år inklusiv den indledende fire års prospektperiode.

Referencer

Eksterne henvisninger 
 Official website of Naftohaz Ukrayiny 
 Official website of Ministry of Fuel and Energy of Ukraine 
 Офшор допоможе "Нафтогазу" реструктурувати борги (Асоціація «Газові трейдери України») 
 "Нафтогаз" реструктурує борги через офшор? (Економічна правда, 28.07.2009)
 Асоціація «Газові трейдери України» 

Energivirksomheder fra Ukraine
Olieselskaber
Kyiv
Statsejede virksomheder
Sørvågen

Sørvågen er et byområde og et fiskevær i Moskenes kommune i Lofoten i Nordland fylke. Bebyggelsen har 445 indbyggere pr. 1. januar 2012, og ligger på sydøstsiden af Moskenesøya. 

Den primære industri er fiskeri og turisme. Stedet er et skolecenter og har dagligvarebutikker, fiskebrug, post, restaurant og er en af de faste udstillinger på Norsk Telemuseum. Der går bilfærge fra kirkestedet Moskenes til Bodø og Værøy/Røst.

Sidste solopgang før mørketid er 10. december og første solopgang efter mørketid er 2. januar.

Nordlands geografi
Yonkers

Yonkers er en by i Westchester County i delstaten New York. I 2010 havde byen et indbyggertal på 195.976, hvilket gør byen til den fjerdestørste i delstaten efter New York City, Buffalo og Rochester. Byens sydlige grænse er placeret mod New York City-bydelen The Bronx. Byen er en del af New Yorks storbyområde og er på sit nærmeste punkt blot 3 kilometer fra Manhattan.

Venskabsbyer 
 : Kamëz
 : Ternopil

Kendte personer fra Yonkers 
 Ella Fitzgerald († 1996), jazzsanger, voksede op i Yonkers
 Floyd Patterson († 2006), voksede op i Brooklyn og New Paltz (New York), flyttede fra Yonkers i 1965
 Lawrence Ferlinghetti, digter, født i Yonkers († 2021)
 Jon Voight (1938-), skuespiller, født i Yonkers
 Steven Tyler (1948-), musiker, sangskriver, flyttede til Yonkers som 9-årig
 Antony Blinken (1962-), politiker, udenrigsminister i Regeringen Joe Biden, født i Yonkers
 Earl Simmons (1970-2021), bedre kendt som "DMX", rapper, skuespiller, voksede op i Yonkers
 Tommy Dreamer (1971-), professionel wrestler, født i Yonkers
 James Blake (1979-), tennisspiller, født i Yonkers

Referencer

Eksterne links 

 Yonkers officielle website
 Yonkers Historical Society 
 Hudson River Museum

Byer i New York
Kathleen Battle

Kathleen Battle (født 13. august 1948) er en amerikansk operasangerinde i sopran-registret.
Hun har en lyrisk stemme der er beskrevet som "ren sølv".
I hendes repertoire indgår gospels, f.eks. His eye is on the sparrow.

Foruden arbejde på operascenen har hun medvirket i flere opera-tv-film.

Henvisninger 

Operasangere fra USA
Sopraner
Nippon Steel & Sumitomo Metal Corporation

(), også kaldet  er en japansk stålproducent. Selskabskonstruktionen er etableret i 2012 ved en fusion mellem Nippon Steel og Sumitomo Metal. Nippon Steel blev etableret i 1970, ved en fusion mellem Fuji Iron & Steel og Yawata Iron & Steel. Nippon Steel & Sumitomo Metal Corporation er verdens næststørste stålproducent med en produktion på 47,9 mio. tons råstål i 2012 (ArcelorMittal er verdens største). Koncernens omsætning var i 2011 på 4.090 mia. Yen og der var 60.508 ansatte (2011).

Historie 
Nippon Steel blev etableret ved en fusion af Yawata Iron & Steel (八幡製鉄 Yawata Seitetsu) og Fuji Iron & Steel (富士製鉄 Fuji Seitetsu). I 1981 oplevede Nippon Steel en økonomisk krise og virksomheden var tvunget til at lukke ovne. Dette fik virksomheden til at tænke anderledes og virksomheden begyndte bl.a. at dyrke champignons.

Fusionen i 2012 
I begyndelsen af 2011 lancerede Nippon Steel planer om en fusion med Sumitomo Metal Industries. Med Nippon Steels årsproduktion på 26,5 mio. tons stål årligt og Sumitomos 11 mio. tons. Fusionen kunne gøre virksomheden til verdens næststørste stålproducent. 1. oktober 2012 fusionerede Nippon Steel officielt med Sumitomo Metal Industries. Aktierne i den nye virksomhed er listet (under nummer 5401, det tidligere Nippon Steel nummer) som Nippon Steel & Sumitomo Metal Corp. Virksomhedernes logistikafdelinger blev sammenlagt 1. april 2013, under navnet "Nippon Steel & Sumikin Logistics Co., Ltd.", som er er 100 % ejet af Nippon Steel & Sumitomo Metal Corporation.

Væsentligste værker 
 Muroran, Hokkaido
 Kamaishi, Iwate
 Kimitsu, Chiba
 Tokyo
 Tōkai, Aichi (Nagoya)
 Sakai, Osaka
 Himeji, Hyogo (Hirohata)
 Hikari, Yamaguchi - stålrør
 Kitakyushu, Fukuoka (Yahata)
 Oita, Oita
 Kashima, Ibaraki
 Jōetsu, Niigata (Naoetsu)
 Amagasaki, Hyōgo
 Osaka
 Wakayama
 Kitakyushu, Fukuoka (Kokura)

Joint ventures (med ArcelorMittal) 
 New Carlisle i Indiana i USA (bygget i 1991)
 AM/NS Calvert. Tidligere ThyssenKrupp Steel USA og lokaliseret i Calvert i Alabama, værket blev opkøbt af ThyssenKrupp gennem et 50/50 joint partnership med ArcelorMittal i februar 2014, hvorefter det skiftede navn til AM/NS Calvert.

Kilder

Eksterne henvisninger 

Virksomheder i Tokyo
Fremstillingsvirksomheder fra Japan
Metalvirksomheder
Solfilm

Solfilm er en vinduesfilm som igen er en form for gennemsigtig plastfilm, som monteres på glasruder for at beskytte mod sollys eller for at man ikke kan kigge ind ad ruden. Filmen reducerer den varme og UV-stråling, som slipper igennem glasmaterialet. Det bruges på både boliger og biler, i sidstnævnte tilfælde er farvet eller tonet film meget almindeligt. I mange lande, herunder Danmark, er det dog ikke tilladt at tone forruden og de forreste sideruder. 

Solfilm kan både monteres indvendigt og udvendigt. Udvendig solfilm er bedst til varmeafvisning

Noter

Se også 
 Vinduesfilm

Vinduer
Plast
Biltilbehør
Vejatlas

Et vejatlas er en indbundet samling af vejkort i systematisk rækkefølge, altså et specielt atlas som opfylder en bilførers individuelle behov. Det tjener frem for alt til orientering.

Hovedbestanddelen i et vejatlas er en kortdel, som kan være sammensat af kortserier i forskellige målestoksforhold. Vejkortene, også kaldet detailkort, er alt efter atlas lavet i et målestoksforhold på mellem 1:150.000 og 1:400.000 og viser størstedelen af det pågældende lands (f.eks. Danmark) vejnet.

Yderligere indeholdte kort kan være:
 Bygennemkørselskort (i målestoksforhold 1:80.000 til 1:170.000)
 Kort over større byer i det pågældende land
 Oversigtskort over f.eks. Alperne eller Europa (i målestoksforhold 1:300.000 til 1:500.000)

Ud over forskellige former for kort indeholder et vejatlas tit også flere andre informationer, som f.eks.:
 Kilometer-/køretidstabel
 By-/vejfortegnelse
 Færdselsregler
 Liste over færdselstavler
 Liste over bødetakster
 Liste over hoteller
 Vejledning i førstehjælp
 Ekstra lister over f.eks. postnumre eller administrativ inddeling i det pågældende land

Faglitterære bøger
Kartografi
Biltilbehør
Preben Lund

Preben Lund (født 1955) er en dansk journalist, forfatter og tidligere fængselsbetjent. 

Lund har studeret jura og var fra 1981 ansat ved Kriminalforsorgen som fængselsbetjent. 
Han blev uddannet som journalist fra Danmarks Journalisthøjskole i 1996 og har siden været ansat ved P4 Midt & Vest, Grønlands Radio i Nuuk og som journalist og studievært ved DR's Radioavisen. Efter  30.000 radioaviser sluttede han søndag 21. november 2021 klokken 21:00 - med ordene "Det skal nok gå alt sammen". Han er dog tilknyttet radioavisen som freelancer efter at være gået på pension, så han kan stadig lejlighedsvist høres i radioen.

Som forfatter har Lund blandt andet udgivet Sindssyg i gerningsøjeblikket i 2011 med Peter Kramps  erindringer og refleksioner efter en karriere som retspsykiater.
Året efter udgav han bogen Statsadvokaten om Birgitte Vestbergs arbejde.

Lund har desuden skrevet Vlado: Goddag, det er færdselspolitiet,
JOHN - Frihedskæmper og charmør om frihedskæmperen Svend Otto Nielsen samt andre bøger om politiarbejde.

Referencer 

Journalister fra Danmark
Faglitterære forfattere fra Danmark
Ansatte i DR
Biografiforfattere fra Danmark
Gates of the Arctic National Park

Gates of the Arctic National Park er en amerikansk nationalpark, som ligger i Alaska og blev oprettet 2. december 1980. Det er den nordligste nationalpark i USA, og hele parken ligger nord for polarcirklen og omfatter dele af bjergkæden Brooks Range. Den har et areal på  34.287 km² og er fredet som et National Monument. En stor del af parken er bevaret som et beskyttet område og har status som vildmark.

Nationalparken blev etableret i 1980 som et af i alt femten beskyttede områder, som blev oprettet samtidig via Alaska National Interest Lands Conservation Act. 

Det, som er usædvanligt for en amerikansk nationalpark, er, at i denne park er der bosat omkring 1.500 mennesker, som bor i 10 småsamfund rundt om i parken, hvor de er helt afhængige af parkens resurser for at kunne overleve. 

Det er ingen etablerede veje, stier, besøgsanlæg eller campingpladser i parken. Parkens fauna omfatter blandt andet elsdyr, amerikansk sortbjørn,  ulv og rensdyr. Der var 10.924 besøgende i parken i 2007.

Se også 
 Nationalparker i USA

Eksterne kilder/henvisninger 

Officielt websted

Nationalparker i USA
Nationalparker i Alaska
St. Restrup Højskole

St. Restrup Højskole var en folkehøjskole på herregården Store Restrup, som eksisterede fra 1970 til 1990.

Højskolen var oprindeligt en husmandshøjskole (St. Restrup Husmandsskole), men blev i 1970'erne overtaget af folk med rødder i den revolutionære venstrefløj. Der blev praktiseret marxistisk teori, havebrug og trykning af pjecer. De ideologiske skift skete, da Hanne og Kurt Hansen i 1971 blev ansat som forstanderpar, hvor de efterfulgte Christian Elbæk og hustru (forstandere siden 1966, forældre til Uffe Elbæk).

På en fem timer lang generalforsamling på St. Restrup Højskole blev der i 1981 gennemført en vedtægtsændring, hvorefter skolen fremover skulle drives på socialistisk idegrundlag.

Højskolens pædagogik bestod af tre dele:
 Grundviden: Den borgerlige og marxistiske samfundsopfattelse. Den historiske baggrund for vort nuværende samfundssystem.
 Projektarbejde: Læsning og indsamling af oplysninger, ofte uden for skolen Bearbejdning af stoffet, der efterfølgende udtrykkes i pjecer, plakater, teaterstykker, lyd/dias-serier osv.
 Praktisk arbejde på eget gartneri og landbrug.

St. Restrup Højskole var desuden hjemsted for forlag, bogcafe og oplysningsforbund.

Blandt lærerkræfterne var Kirsten Justesen, Laus Bengtsson, Carsten Grolin og Ulrik Sparre.

Se også 
 Assens Højskole
 Kolding Højskole
 Den Røde Højskole
 Tidens Højskole
 Tvind

Litteratur 
 Kurt Hansen: "Den politiske kamp om Store Restrup Højskole", Højskolebladet, Årg. 106, nr. 23 (1981).

Kilder 
 St. Restrup Højskole i Leksikon.org
 Andreas Harbsmeier: "Højskolens koldkrigere", Højskolebladet (2009).
 Peter Øvig Knudsen: Hippie: Operation Æble, Gyldendal 2013. 
 Niels Skousen: Herfra hvor jeg står, Gyldendal 2012. 

Etableret i 1970
Ophørt i 1990
Nedlagte folkehøjskoler i Danmark
Kommunisme i Danmark
Aalborg Kommune
Tidens Højskole

Tidens Højskole var en dansk folkehøjskole på Nebbegård i Nordsjælland. Den eksisterede fra 1974 til 1994.

Skolen, der var en af de "røde højskoler" i Danmark, blev oprettet 1. april 1974 på initiativ af Sømændenes Forbund med det formål at skabe et alternativ til de socialdemokratiske LO-højskoler. Højskolens opgave var at debattere klassekampen. I skolens ledelse sad repræsentanter fra Socialdemokratiet, SF og DKP og deres ungdomsorganisationer samt fra fagbevægelsen (Sømændenes Forbund, Sømændenes Uddannelsesfond og LLO)

Senere - da Sømændenes Forbund forlod LO - trak Socialdemokratiet og DSU sig fra repræsentantskabet, og VS og SUF overtog deres pladser.

Tidens Højskole afholdt kurser med varighed fra én til tolv uger. Kurserne indeholdt bl.a. samfundsopfattelser, politisk økonomi, arbejderbevægelsens historie og det fagretslige system.

I 1985 blev en statue af Lenin opstillet foran højskolen, og den findes nu på Arbejdermuseet, efter at højskolen lukkede i 1994. Højskolen blev efterfulgt af Den Internationale Højskole Nebbegård, som lukkede i 2011.

Se også 
 Assens Højskole
 Kolding Højskole
 Den Røde Højskole
 St. Restrup Højskole
 Tvind

Kilder 
 Tidens Højskole i Leksikon.org
 Andreas Harbsmeier: "Højskolens koldkrigere", Højskolebladet (2009).
 Folkehøjskolens historie

Etableret i 1974
Ophørt i 1994
Nedlagte folkehøjskoler i Danmark
Kommunisme i Danmark
Hørsholm Kommune
Assens Højskole

Assens Højskole var en folkehøjskole i Assens, som eksisterede fra 1978 til 1984.

Skolen, der var en af de "røde højskoler" i Danmark, blev opført i sommeren og efteråret 1977 af frivillig arbejdskraft fra hele verden. Det første kursus blev lanceret 6. januar 1978. Arbejdet på skolen drejede sig i høj grad om de danske arbejderes mulighed for gribe ind i og ændre de forhold, de lever under, på arbejdspladser og i boligområder. Desuden om mellemlagenes specielle situation og om, hvordan de bedst kunne solidarisere sig med arbejderklassen i kampen for at ændre samfundet. Højskolen lukkede i 1984.

Se også 
 Kolding Højskole
 Den Røde Højskole
 St. Restrup Højskole
 Tidens Højskole
 Tvind

Kilder 
 Assens Højskole i Leksikon.org
 Andreas Harbsmeier: "Højskolens koldkrigere", Højskolebladet (2009).
 Folkehøjskolens historie

Etableret i 1978
Ophørt i 1984
Nedlagte folkehøjskoler i Danmark
Kommunisme i Danmark
Højskole
Claus Clausen

Claus Clausen er navnet på flere personer:

 Claus Clausen (forlægger) (født 1943) – dansk forlægger (Claus Jørn Clausen)
 Claus Clausen (atlet) (født 1963) – dansk atlet
Claus Clausen (forlægger)

Claus Jørn Clausen (født 11. juli 1943) er en dansk forlægger.

Efter at have læst dansk på universitetet blev Claus Clausen i 1968 ansat på Forlaget Rhodos, hvor han var med til at dreje det i marxistisk retning. Som redaktør udgiv han titler af bl.a. Roland Barthes, Daniel Cohn-Bendit, Michel Foucault, Che Guevara og Karl Marx.

I 1973 var Clausen sammen med sin hustru, Suzanne Giese, medstifter af det ny forlag Tiderne Skifter, som han ledede, mens hun fungerede som redaktør. I 1980 blev parret skilt, og Giese forlod forlaget. Tiderne Skifter blev overtaget af Gyldendal i 1988, men tilbagekøbt af Claus Clausen i 2002.

Forlagets første udgivelse blev Gieses bog Derfor kvindekamp, der handler om kvinders undertrykkelse. Dets anden udgivelse blev den tyske terrororganisation Baader-Meinhof-gruppens politiske manifest, Væbnet kamp i Europa.

I fællesskab med blandt andre Hans-Jørgen Nielsen, Svend Åge Madsen og Ebbe Kløvedal Reich lancerede Claus Clausen tidsskriftet Mak og senere det kulturpolitiske og marxistiske tidsskrift Hug!, der nåede at udkomme i 65 numre fra 1974 til 1997.

Clausen og Giese lancerede også serien "Tryk" med danske debutanter; heriblandt Dan Turèll og Ib Michael. Andre kendte udgivelser fra forlaget er Hans-Jørgen Nielsens Fodboldenglen og Kvinde, kend din krop.

I 2016 solgte Clausen sit livsværk, Tiderne Skifter, til Gyldendal, der senere valgte at nedlægge det og afskedige alle ansatte.  I 2019 oprettede Claus Clausen det lille enmands-forlag Epilog, som en slags efterskrift til Tiderne Skifter. Her udgiver han en lille håndfuld bøger årligt af forfattere som Geert Mak, Marie Darrieussecq og Sidsel Falsig Pedersen.

i 2017 stævnede Gyldendal Clausen, den tidligere ejer af forlaget Tiderne Skifter, for millioner.

Kilder 
 "Tiderne skifter, og han følger med", Jyllands-Posten, 10. juli 2013.
 "Tiderne Skifters direktør fylder rundt", Kristeligt Dagblad, 11. juli 2013.

Referencer 

Forlæggere fra Danmark
Marxister fra Danmark
Danskere i 1900-tallet
Danskere i 2000-tallet
Vinduesfilm

Vinduesfilm eller vinduesfolie er en form for gennemsigtig plastfilm, som monteres på glasruder.

Der er flere mulige formål med montere vinduesfilm:
 Beskytte mod sollys eller for at man ikke kan kigge ind ad ruden - solfilm, toningsfolie.
 Armere ruden grundet indlejrede gennemsigtige stærke fibre - sikkerhedsfilm.
 Privatliv via mønstring eller mattering
 Dekoration

Se også 
 Intelligent glas

Vinduer
Plast
Biltilbehør
Sikkerhedsfilm

En sikkerhedsfilm er en vinduesfilm, som vanskeliggør indbrud ved at glasruden dækkes af filmen og en meget stærk lim holder glasset sammen, hvis det forsøges knust. Sikkerhedsfilm virker som en armering af ruden grundet indlejrede gennemsigtige stærke fibre.

Se også 
 Lamineret glas - har indlejret sikkerhedsfilm som en del af produktionsprocessen

Vinduer
Plast
Sikkerhedsteknologi
Biltilbehør
Tryghed
Værnemidler
Regionshospitalet Horsens

Regionshospitalet Horsens er områdehospital for ca. 217.000 indbyggere i Horsens, Hedensted, Skanderborg og Odder. Hospitalet er en af fem hospitalsenheder i Region Midtjylland og omfatter desuden Skanderborg Sundhedshus og Livsstilscenter Brædstrup.

Hospitalet er i øjeblikket omfattet af et byggeprojekt til 800 mio. kr, der både skal ombygge og udvide hospitalet.

Når ny- og ombygningerne er afsluttet vil kapaciteten på Regionshospitalet Horsens være:

 Ca. 40 akutpladser samt skadestuer og lægevagt
 16 operationsstuer og 5 endoskopistuer
 9-10 intensivpladser
 Ca. 99 klinikrum
 Ca. 223 ordinære senge
 Røntgen og Skanning med MR-scanning, CT-scanning, røntgen og Ultralydsscanning
 Blodprøver og Biokemi samt apoteksfilial

Projektet forventes færdigt i 2022.

Se også 
 Liste over hospitalsenheder i Region Midtjylland
 Hospitaler i Danmark

Eksterne henvisninger 
 Hospitalsenheden Horsens hjemmeside
 Region Midtjylland
 Regionshospitalet Horsens på Facebook

Noter 

Hospitaler i Region Midtjylland
Horsens
Tesla Model X

Tesla Model X er en firehjulstrukken SUV elbil udviklet af Tesla Motors. Prototypen blev afsløret ved Teslas design studios i Los Angeles den 9. februar 2012. Den blev sat i produktion i 2015.

Model X bliver solgt med to valg af batteristørrelser, den ene på 70 kWtime og den anden på 90 kWtime, hvor Perfomance modellen kan gå fra 0 til 100 km/t på 4 sekunder, og vil derfor accelerere hurtigere end mange sportsbiler og den hurtigste SUV på markedet

Model X's firehjulstræk køresystem bruger to motorer (en forrest og en bagerst), hvilket skiller sig ud fra de normalle firehjulstræk-systemer, som kun har én motor til alle fire hjul.

Tesla Motors planlagde at gøre Model X tilgængelig med baghjulstræk, men produktion af det blev droppet og modeller er kun tilgængelige som firehjulstræk.

Model X har en bestemt 'fordel' som Model S ikke har, nemlig de såkaldte falcon doors , som åbnes på en helt speciel måde der både gør det muligt at stå op mens man sætter sig ind i bilens midtersæder og reducerer hvor bredt dørene åbnes hvilket tillader mere snævre parkeringer.

Efter afgiftsfritagelsen stoppede i Danmark i 2015, forventer Tesla at have meget lavt salg i Danmark.

Se også 
 Tesla Model S
 Tesla Roadster

Kilder/referencer

Eksterne henvisninger 

Biler fra 2010'erne
Firehjulstrukne biler
SUV'er
Elbiler
Luksusbiler
X